ဧရာဝတီဘဏ်

ဧရာဝတီဘဏ် (; အတိုကောက် AYA) သည် မြန်မာနိုင်ငံ၏ ပုဂ္ဂလိကဘဏ်တစ်ခုအဖြစ် စတင်တည်ထောင်ခဲ့ပြီး၊ ၂၀၂၃ ခုနှစ် မတ်လ ၁၀ ရက်နေ့တွင် အများပိုင်ကုမ္ပဏီ (Public Company Limited - PCL) အဖြစ် တရားဝင် ပြောင်းလဲဖွဲ့စည်းခဲ့သည်။

၂၀၁၀ ပြည့်နှစ် ဇူလှိုင်လတွင် မြန်မာနိုင်ငံတော်ဗဟိုဘဏ်၏ ခွင့်ပြုချက်ဖြင့် တည်ထောင်ခဲ့ပြီး၊ ဦးဆောင်တည်ထောင်သူမှာ ဦးဇော်ဇော်ဖြစ်သည်။ ဧရာဝတီဘဏ် ရန်ကုန်ရုံးချုပ်သည် အမှတ်(၁၆၄)၊ မဟာဗန္ဓုလလမ်းမကြီး၊ ကျောက်တံတားမြို့နယ်၊ ရန်ကုန်မြို့တွင် တည်ရှိပြီး၊ နေပြည်တော်ရုံးချုပ်မှာ ၁၁၀-၁၁၂၊ သီရိရတနာအဆင့်မြင့်ဈေး၊ ဒက္ခိဏသီရိမြို့နယ်၊ နေပြည်တော်တွင် တည်ရှိသည်။ ယခုအခါ မြန်မာနိုင်ငံအနှံ့ ဘဏ်ခွဲပေါင်း ၂၆၀ ကျော်၊ ငွေလဲကောင်တာ ၁၆၀ ကျော်နှင့် ATM စက်ပေါင်း ၆၀၀ ကျော် ဖွင့်လှစ်ထားရှိပြီ ဖြစ်သည်။ ဘဏ်၏ ဆောင်ပုဒ်မှာ "စိတ်ချယုံကြည် ဧရာဝတီ" ဟူ၍ဖြစ်သည်။

 သမိုင်းကြောင်း 
ဧရာဝတီဘဏ်ကို ၂ ဇူလှိုင် ၂၀၁၀ ခုနှစ်တွင် မြန်မာနိုင်ငံတော်ဗဟိုဘဏ်မှ ခွင့်ပြုမိန့် ရရှိခဲ့ပြီး ၁၁ ဩဂုတ်လ ၂၀၁၀ ခုနှစ်တွင် စတင်လည်ပတ်ခဲ့သည်။ 

 မတည်ရင်းနှီးငွေ 
ခွင့်ပြုပြီး မတည်ရင်းနှီးငွေမှာ မြန်မာကျပ်ငွေ ၇၅ ဘီလီယံဖြစ်ပြီး ၅၅ ကျပ်ဘီလီယံ ထည့်ဝင်ပြီးဖြစ်သည်။

 ဝန်ဆောင်မှုများ 
ဧရာဝတီဘဏ်သည် သုံးစွဲသူများ၏ လိုအပ်ချက်အလိုက် အောက်ပါ ဘဏ်လုပ်ငန်းဝန်ဆောင်မှုများကို ပံ့ပိုးပေးလျက်ရှိသည်။
 ငွေစုဘဏ်လုပ်ငန်း: ငွေစုစာရင်း၊ လက်ရှိစာရင်း၊ ပုံသေအပ်ငွေစာရင်း (Fixed Deposit)
 ချေးငွေလုပ်ငန်း: အိမ်ချေးငွေ၊ ကားချေးငွေ၊ စီးပွားရေးလုပ်ငန်း ချေးငွေ
 ငွေလွှဲလုပ်ငန်း: ပြည်တွင်း ငွေလွှဲခြင်းနှင့် SWIFT အပါအဝင် နိုင်ငံတကာ ငွေလွှဲဝန်ဆောင်မှုများ
 Card Management: ဗီဇာကတ် (Visa)၊ မာစတာကတ် (Mastercard) စသည့် ကတ်များ ထုတ်ပေးခြင်းနှင့် စီမံခန့်ခွဲခြင်း
 အခြား ဝန်ဆောင်မှုများ: လစာပေးခြင်း၊ ငွေကောက်ခံပေးခြင်း၊ ဘဏ်အာမခံ (Bancassurance) နှင့် လုံခြုံမှုသေတ္တာငှားရမ်းခြင်း

 ဒစ်ဂျစ်တယ် ဝန်ဆောင်မှုများ 
ဧရာဝတီဘဏ်သည် ၂၀၂၀ ပြည့်နှစ်နောက်ပိုင်းတွင် ဒစ်ဂျစ်တယ်နည်းပညာကို ဦးစားပေး မြှင့်တင်ခဲ့ပြီး အဓိက အက်ပလီကေးရှင်း နှစ်ခုကို မိတ်ဆက်ခဲ့သည်။
 AYA Mobile Banking: ဘဏ်အကောင့် စီမံခန့်ခွဲမှု၊ Digital Fixed Deposit၊ ချေးငွေပြန်ဆပ်ခြင်း၊ အခွန်ပေးဆောင်ခြင်း၊ ကတ် လုံခြုံရေးတို့ သုံးစွဲနိုင်သော မိုဘိုင်းဘဏ်လုပ်ငန်း အက်ပလီကေးရှင်းဖြစ်သည်။
 AYA PAY Wallet: ငွေပေးချေမှုများ၊ ဖုန်းဘေလ်ဖြည့်သွင်းခြင်းနှင့် QR ငွေပေးချေခြင်းတို့အတွက် ရည်ရွယ်သော ဒစ်ဂျစ်တယ်ပိုက်ဆံအိတ် ဝန်ဆောင်မှုဖြစ်သည်။

 နိုင်ငံတကာ ငွေလွှဲဝန်ဆောင်မှုများ 
AYA Bank သည် နိုင်ငံတကာမှ ငွေလွှဲခြင်းနှင့် ပေးချေခြင်း ဝန်ဆောင်မှုများကို ကမ္ဘာအနှံ့ ဝန်ဆောင်မှုပေးသည်။
 Swift Telegraphic Transfer (TT): ငွေပို့/ငွေလက်ခံ ဝန်ဆောင်မှုများကို SWIFT ကုဒ် AYABMMMY ဖြင့် ပံ့ပိုးပေးသည်။
 MoneyGram နှင့် Western Union တို့ဖြင့် ပူးပေါင်းဆောင်ရွက်ခြင်း: နိုင်ငံတကာမှ ပေးပို့သော ငွေများကို AYA ဘဏ်ခွဲများ သို့မဟုတ် AYA Pay Wallet များသို့ တိုက်ရိုက်လက်ခံနိုင်ခြင်း။

 ဆုတံဆိပ်များ 
 နှစ်  ဆုပေးအပ်သူ  ဆုအမည် (မြန်မာ)  Award (English) ၂၀၁၃  World Finance  မြန်မာနိုင်ငံ၏ အကောင်းဆုံး ပုဂ္ဂလိကဘဏ် ၂၀၁၃  Best Private Bank Myanmar 2013 ၂၀၁၄  World Finance  မြန်မာနိုင်ငံ၏ အကောင်းဆုံး ပုဂ္ဂလိကဘဏ် ၂၀၁၄  Best Private Bank Myanmar 2014 ၂၀၁၄  World Finance  မြန်မာနိုင်ငံ၏ အကောင်းဆုံး စျေးကွက်ဘဏ် ၂၀၁၄  Best Retail Bank Myanmar 2014 ၂၀၁၄  Global Banking & Finance Review Awards  မြန်မာနိုင်ငံ၏ အမြန်ဆုံး တိုးတက်နေသော စျေးကွက်ဘဏ် ၂၀၁၄  Fastest Growing Retail Bank Myanmar 2014 ၂၀၁၄  Global Banking & Finance Review Awards  အကောင်းဆုံး တီထွင်ဆန်းသစ်သော ဘဏ်ဝန်ဆောင်မှု (AYA iBanking) မြန်မာ ၂၀၁၄  Most Innovative Banking Services (AYA iBanking) Myanmar 2014 ၂၀၁၄  The Myanmar Times  Banker of the Year ၂၀၁၄  Banker of the Year 2014 ၂၀၁၅  World Finance  မြန်မာနိုင်ငံ၏ အကောင်းဆုံး ပုဂ္ဂလိကဘဏ် ၂၀၁၅  Best Private Bank, Myanmar 2015 ၂၀၁၅  World Finance  မြန်မာနိုင်ငံ၏ အကောင်းဆုံး ဘဏ်အဖွဲ့ ၂၀၁၅  Best Banking Group, Myanmar 2015 ၂၀၂၅  PCI Security Standards Council  PCI DSS v4.0.1 ကိုက်ညီမှု  PCI DSS v4.0.1 Compliance

 ကိုးကား 

ပြင်ပလင့်
 ဧရာဝတီဘဏ် ဝက်ဘ်ဆိုဒ်

ကဏ္ဍ:မြန်မာနိုင်ငံ၏ ဘဏ်များ